## REPUBLIKA HRVATSKA

**ŽUPANIJA ŠIBENSKO-KNINSKA**

**GRAD SKRADIN**

**Gradsko vijeće**

KLASA: 022-05/17-01/01

URBROJ: 2182/03-02-17-2

Skradin, 14. rujna 2017.g.

 Na temelju članaka 32. i 48. Statuta Grada Skradina („Službeni vjesnik Šibensko-kninske županije“, broj 10/09, 5/13), a u svezi članka 35. b. Zakona o lokalnoj i područnoj (regionalnoj) samoupravi („N.N“ broj 19/13-pročišćeni tekst), Gradsko vijeće Grada Skradina, na 3. sjednici, od 14. rujna 2017.g., donosi

**Z A K L J U Č A K**

**o primanju na znanje Izvješća o radu gradonačelnika**

 **Grada Skradina za razdoblje 01.01. 2017.g.-30.06. 2017.g.**

1. Gradsko vijeće Grada Skradina prima na znanje Izvješće o radu gradonačelnika Grada Skradina za razdoblje 01.01.2017.g.-30.06.2017.g.
2. Ovaj Zaključak stupa na snagu danom donošenja, a objavit će se na Oglasnoj

 ploči Grada Skradina i internet stranici Grada.

Skradin, 14. rujna 2017.g.

 **PREDSJEDNICA**

 Nadija Zorica, v.r.

**REPUBLIKA HRVATSKA**

**ŽUPANIJA ŠIBENSKO-KNINSKA**

**GRAD SKRADIN**

**Ured gradonačelnika**

KLASA: 022-05/17-01/01

URBROJ: 2182/03-01-17-1

Skradin, 06. rujna 2017.g.

 **GRADSKOM VIJEĆU GRADA SKRADINA**

**PREDMET: Izvješće o radu gradonačelnika Grada Skradina za razdoblje**

 **siječanj-lipanj 2017.g.**

* **daje se**

Sukladno čl. 35. b. Zakona o lokalnoj i područnoj (regionalnoj) samoupravi („N.N“

broj 19/13-pročišćeni tekst), Gradonačelnik dva puta godišnje podnosi predstavničkom tijelu polugodišnja izvješća o svom radu.

Sukladno članku 48. Statuta Grada Skradina („Službeni vjesnik Šibensko-kninske županije“, broj 10/09, 5/13) utvrđeno je da Gradonačelnik dva puta godišnje podnosi polugodišnje izvješće o svom radu i to do 31. ožujka tekuće godine za razdoblje srpanj-prosinac prethodne godine i do 15. rujna za razdoblje siječanj-lipanj tekuće godine.

 Gradonačelnik je izvršno tijelo i odgovoran je za zakonitost rada i usmjeravanje rada upravnih tijela u obavljanju poslova iz samoupravnog djelokruga Grada, te nadzire njihov rad.

 Gradonačelnik u okviru svoje nadležnosti propisane Zakonom i Statutom priprema prijedloge općih akata, izvršava i osigurava izvršavanje općih akata Gradskog vijeća, upravlja nekretninama, pokretninama i imovinskim pravima u vlasništvu Grada sukladno odredbama Statuta, te obavlja i druge poslove koji su mu stavljeni u nadležnost zakonom, drugim propisom, Statutom ili drugim aktom.

U razdoblju siječanj-lipanj 2017.g. održana je 1 (jedna) sjednica Gradskog vijeća Grada Skradina za mandatno razdoblje 2013.g.-2017.g. na kojima je gradonačelnik podnio zakonom propisana izvješća, te predložio donošenje općih i pojedinačnih akata. Potom je Vlada Republike Hrvatske u mjesecu travnju donijela Odluku o raspisivanju lokalnih izbora (Odluka o raspisivanju izbora za članove predstavničkih tijela u jedinicama lokalne i područne (regionalne) samouprave, Odluku o raspisivanju izbora za općinske načelnike, gradonačelnike i župane i njihove zamjenike, Odluku o raspisivanju izbora za zamjenike općinskih načelnika, gradonačelnika i župana iz reda pripadnika nacionalnih manjina, odnosno iz reda pripadnika hrvatskog naroda). Danom stupanja na snagu Odluke o raspisivanju izbora za članove predstavničkih tijela u jedinicama lokalne i područne (regionalne) samouprave (20.travnja 2017.g.) prestao je mandat svih dotadašnjih članova predstavničkih tijela jedinica lokalne i područne (regionalne) samouprave, pa tako i mandat dotadašnjih članova Gradskog vijeća Grada Skradina, a gradonačelnik kao izvršno tijelo mogao je izvršavati samo zakonom dozvoljene poslove i ovlasti. Nadalje, u mandatnom razdoblju 2017.g.-2021.g. , a u vremenskom razdoblju na koje se odnosi ovo Izvješće, održana je 1 (jedna) sjednica i to Konstituirajuća sjednica Gradskog vijeća Grada Skradina (6. lipnja 2017.g.).

-2-

U nastavku prikazana su postupanja gradonačelnika Grada Skradina iz pojedinih područja u nadležnosti Grada za vremensko razdoblje 01. siječnja 2017.g. – 30. lipnja 2017.g.:

■ **IZVOĐENJE GRAĐEVINSKIH RADOVA:**

* završeni radovi na uređenju ceste Rogovo, I faza
* ugovoreni radovi na izgradnji mrtvačnice u Krkoviću, II faza,
* ugovoreni i završeni radovi na izgradnji grobnica u groblju sv. Kata, Dubravice
* ugovoreni i završeni radovi na uređenju dijela ulice Put Gradine u Skradinu
* uređenje malonogometnog igrališta u Gračacu (zaseok Milovići)
* postavljanje zaštitne ograde na malonogometnom igralištu u Vaćanima

■ **PROJEKTNA I PLANSKA DOKUMENTACIJA**

* s tvrtkom „Hrvatske ceste“ u tijeku izrada projektne dokumentacije i ishodovanje dozvola za rekonstrukciju čvora Bribirske Mostine
* u tijeku provedba postupka izmjena i dopuna Prostornog plana uređenja

Grada Skradina

* u tijeku provedba postupka donošenja Urbanističkog plana uređenja

 naselja Skradin

- usvojena Strategija razvoja Grada Skradina za razdoblje 2015.-2020.g.,

- predana prijava za dobivanje sredstava za izgradnju dječjeg vrtića u Skradinu

- završena izrada projektne dokumentacije za nerazvrstanu cestu Sonković-Prukljan

■ **POLJOPRIVREDA**

- subvencioniranje kamate na kredite iz županijskog Programa „Zeleno poduzetništvo“

 u iznosu od 2,8% tako da korisnicima kamata po kreditima iznosi 3%

**■ KULTURA**

* donacije kulturnim udrugama
* priprema kulturnog ljeta sukladno Programu javnih potreba u kulturi na području Grada Skradina za 2017.g.

**■ ŠPORT I ŠPORTSKA DOGAĐANJA**

* donacije športskim udrugama

-3-

**■ SOCIJALNI PROGRAM**

* Grad Skradin dodjeljuje jednokratni novčani iznos za opremanje novorođenčadi u slijedećim iznosima:

• za prvorođeno dijete iznos od 1.500,00 kn

• za drugo novorođeno dijete iznos od 2.000,00 kn

• za treće i svako slijedeće novorođeno dijete iznos od 3.000,00 kn

* sufinancira 15% iznosa mjesečne autobusne karte za srednjoškolce
* dodjeljuje jednokratne financijske pomoći za izvanredne situacije obiteljima lošijeg materijalnog stanja
* dodjeljuje financijsku pomoć za stanovanje

**■ PREDŠKOLSKI ODGOJ**

* Grad sufinancira rad Dječjeg vrtića „ŽIŽULA“ u Skradinu i Dubravicama

*Financijski pokazatelji prikazani su u financijskim dokumentima koje donosi i usvaja Gradsko vijeće Grada Skradina (Proračun Grada Skradina, Polugodišnji izvještaj o izvršenju Proračuna, Godišnji izvještaj o izvršenju Proračuna Grada Skradina, Programi iz područja komunalnog gospodarstva, kulture, športa, te socijalni programi).*

 **GRADONAČELNIK**

 mr.sc. Antonijo Brajković, v.r.